Tezram yak° amek i dagh-txeddem tayri ? Wissen dgha ma kif kif i dagh-txeddem…
Llan wid tetterra d ibuhalen, llant tid tetterra d_timeslubin… Yal wa deg nnegh yes€a ayen ara d-yehku ghef tayri …
Tayri tazidant m’ara d-tennulfu, tayri d tarzegant m’ara tekfu… D wayen n ddir d wayen yelhan i d tettawi m’ara tdum.
Ur yelli wedman ima€nen ur t-nessin ara. Tekkat yal wa deg nnegh ar wul, mebla tadari tezizwigh udmawen, tessedhuy allaghen. Tettara Yal ta di tlawin d_tin yugaren tid niden.
I_ hemmlegh m’ara yi-d-yela€i s lhenna-s, m’ara yi-d-yeds s wallen-is am akken ulac tin iyi-yifen, i hemmlegh m’ara yezzazen s lehdur-is , ma yi-d-yinni hemmlegh kem.
A lukan cuban yak° yemdanen ar ghures… a lukan txemmimen yirgazen s wul-nsen. A lukan ttakken lehsan i wayen ziden, ahat ur tetdummu yara lgirra di legnas iba€den. Ahat ur tettilli ara lehqara akken tella anda nesakked akka imira : lehqara n yegduden, lehqara n tlawin, lehqara tutlayin, lehqara inazuren…
A lukan … targit-iw d_targit n tayri zeddigen.
D_tayri yellan, d_tayri yeddren. D_tin cerken yemdanen yemmehmalen. _ A lukan a yi-themmlem akken i t-themmlem. A lukan yal wa ad as-tbuddem lferh-nni d lxir-nni i tbuddem i yiman-nwen.
Lukan tidma-nni icebhen s tayri-nwen, ad illint cebhent ulla d tikta-nwen, asseni ad tughal tudert-nwen, tudert-nnegh d_tazidant.
Ad tedwu tayri fellagh am yittij, d_tahmayant d_tazidant, d_tagrawlant.
Ad tbeddel ddunit kamel, ad treqqem s ijeggigen.
Ad tecbu s aslufu…
Ad_tecbu tayri-inu.
S ghur-i ghur-wen
Tayirat
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn tum_Latn